ai4bharat/Pralekha huggingface dataset:
பிரதமர் அலுவலகம்
உரத்தில் தன்னிறைவை நோக்கிய மற்றொரு பெரிய சாதனை
நானோ யூரியாவைத் தொடர்ந்து நானோ டிஏபி-க்கு அங்கீகாரம்
விவசாயிகளின் வாழ்க்கையை எளிதாக்குவதற்கான முக்கியமானப் படி எனப் பிரதமர் பாராட்டு
நானோ யூரியாவுக்குப் பிறகு, மத்திய அரசு இப்போது நானோ டிஏபி-க்கும் ஒப்புதல் அளித்துள்ளது. இந்த முடிவு நமது விவசாய சகோதர- சகோதரிகளின் வாழ்க்கையை எளிதாக்குவதற்கான ஒரு முக்கியமானப் படி எனப் பிரதமர் திரு.நரேந்திர மோடி தெரிவித்துள்ளார்.
மத்திய ரசாயனம் மற்றும் உரங்கள் துறை அமைச்சர் டாக்டர் மன்சுக் மாண்டவியாவின் ட்விட்டர் பதிவுக்கு பதிலளித்த பிரதமர் மோடி, "நமது விவசாய சகோதர, சகோதரிகளின் வாழ்க்கையை எளிதாக்குவதற்கான ஒரு முக்கியமானப் படி” எனப் பதிவிட்டுள்ளார்.
குடியரசுத் துணைத் தலைவர் செயலகம்
பொருளாதார குற்றங்களில் ஈடுபட்டு வெளிநாடுகளுக்கு ஓடியவர்களை மீண்டும் நாட்டிற்கு திரும்ப அழைத்து வர சர்வதேச ஒத்துழைப்பு அவசியம்: குடியரசுத் துணை தலைவர்
பொருளாதார குற்றங்களில் ஈடுபட்டு வெளிநாடுகளுக்கு ஓடியவர்களை அந்தந்த நாட்டிடம் ஒப்படைப்பதற்கு தேவையான வழிமுறையை ஐக்கிய நாடுகள் மற்றும் பிற பல மட்டத்திலான அமைப்புகள் வகுக்க வேண்டும் என்று குடியரசுத் துணை தலைவர் திரு. எம். வெங்கையா நாயுடு கூறியுள்ளார். இந்திய ஜவுளி தொழில் கூட்டமைப்பு தனது வைர விழா கொண்டாட்டத்தின் பகுதியாக ஏற்பாடு செய்திருந்த சிட்டி சர்வதேச ஜவுளி மாநாடு 2018-ல் உரையாற்றியபோது அவர் இதனை தெரிவித்தார். அதேபோல், வங்கி கணக்குகள் குறித்த தகவல்களை பரிமாறிக்கொள்வதற்கான ஒப்பந்தம் கையெழுத்தாவதையும் ஐக்கிய நாடுகள் உறுதி செய்ய வேண்டும் என்று அவர் கூறினார்.
ஐரோப்பா, லத்தீன் அமெரிக்கா மற்றும் ஆப்பிரிக்கா ஆகிய இடங்களுக்கு தான் சுற்றுபயணம் மேற்கொண்டபோது சந்தித்த அனைத்து தலைவர்களும் இந்தியாவின் முன்னேற்றத்தையும் வளர்ச்சியையும் பாராட்டியதாக கூறினார். இந்தியாவின் வளர்ச்சியில் சர்வதேச நாடுகள் பெருமளவு அக்கறை கொண்டிருப்பதாக குடியரசுத் தலைவர் கூறினார்.
அதிகமான மூலப்பொருள்கள், திறமையான மனித வளம், உற்பத்தி போட்டித்திறன், நெசவு, பதப்படுத்துதல் மற்றும் ஆடை உற்பத்தி வசதிகள் போன்ற பல வசதிகளை கொண்ட இந்தியாவிற்கு நவீன முறைகள் கொண்ட பாரம்பரிய தொழிலாளர்கள் தனி சிறப்பு சேர்க்கின்றனர். நமது பரவலான திறன்களை உலகிற்கு எடுத்துக்காட்டுவதோடு மட்டும் அல்லாமல் ஜவுளி உற்பத்தி மற்றும் ஏற்றுமதியில் நாம் சர்வதேச தலைமையாக மாறவேண்டும், என்று அவர் கூறினார்.
ஜவுளித் துறையில் இந்தியாவின் பண்டைய பெருமையை மீண்டும் கொண்டுவர, தேவையான திறன்கள், முதலீடுகள் மற்றும் சந்தையை உருவாக்கி ஜவுளி தொழிலை நவீனமயமாக்க வேண்டும் என்று அவர் கேட்டுக் கொண்டார்.
உலகமே நான்காவது தொழில் புரட்சியை நோக்கி செல்லும் நிலையில் தகவல் தொழில்நுட்ப துறையில் நமக்கு இருக்கும் அனுபவத்தைக் கொண்டு அதை ஜவுளித்துறையை முன்னேற்ற சாதகமாக பயன்படுத்திக் கொள்ள வேண்டும் என்றும் இதன் மூலம் ஜவுளித்துறையில் நாம் முன்னோடியாக திகழ முடியும் என்றும் அவர் குறிப்பிட்டார்.
மத்திய ஜவுளித் துறை அமைச்சர் திருமதி. ஸ்ம்ருதி இரானி உள்ளிட்ட பிரமுகர்களும் இந்த நிகழ்ச்சியில் பங்கேற்றனர்.
குடியரசுத் துணை தலைவரின் முழு உரையை www.pib.nic.in என்ற இணையதளத்தை அணுகவும்.
எரிசக்தி அமைச்சகம்
தக்மரா நீர்மின்சக்தி திட்டத்தை செயல்படுத்த பீகார் நீர்மின்சக்தி நிறுவனத்துடன், என்எச்பிசி புரிந்துணர்வு ஒப்பந்தம்
பீகார் சுபால் மாவட்டத்தில், 130.1 மெகா வாட் தக்மரா நீர்மின்சக்தி திட்டத்தை செயல்படுத்த, பீகார் நீர்மின்சக்தி நிறுவனத்துடன், என்எச்பிசி இன்று காணொலி காட்சி மூலம் புரிந்துணர்வு ஒப்பந்தம் செய்தது.
இந்த ஒப்பந்தம் மத்திய மின்துறை இணையமைச்சர் திரு ஆர்.கே.சிங், பீகார் மின்துறை அமைச்சர் திரு.பிஜேந்திர பிரசாத் யாதவ் ஆகியோர் முன்னிலையில் கையெழுத்திடப்பட்டு பரிமாற்றம் செய்யப்பட்டது.
தேசிய நீர்மின்சக்தி நிறுவனத்தின்  இயக்குனர் திரு பிஸ்வஜித் பாசு, பீகார் நீர்மின் சக்தி நிறுவனத்தின் நிர்வாக இயக்குனர் திரு அலோக் குமார் ஆகியோர் இந்த புரிந்துணர்வு ஒப்பந்தத்தில் கையெழுத்திட்டனர்.
இந்நிகழ்ச்சியில் பேசிய மத்திய அமைச்சர் திரு ஆர்.கே.சிங், இத்திட்டத்தில் இணைந்து செயல்பட விரைவில் முன்வந்ததற்காக, என்எச்பிசி நிறுவனத்துக்கு நன்றி தெரிவித்தார்.
பருநிலை மாற்ற பின்னணியில் , எதிர்கால மின் உற்பத்திக்கு படிம எரிபொருள் பயன்பாட்டில் இருந்து படிமம் அல்லா எரிபொருளுக்கு மாறுவதில் நீர்மின் சக்தி உற்பத்தி, மிகுந்த முக்கியத்துவம் பெறுகிறது என அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727007
அறிவியல் மற்றும் தொழில்நுட்பத்துறை
கொரோனா வைரசுடன் எப்படி வாழ்வது என்பதற்கான ஐந்து ஆலோசனைகள்.
70 நாள்கள் முடக்கத்திற்குப் பிறகு முடக்க நீக்கம் 1.0 செயல்பாட்டில் உள்ளது. ஜூன் 1, 2020 முதல் அதிகாரப்பூர்வமாக அறிவிக்கப்பட்ட முடக்கத்தால், பொருளாதாரமும், வாழ்க்கையும் கட்டுப்பாட்டுடன் ஒவ்வொரு கட்டமாக இயல்பு நிலைக்குத் திரும்பியுள்ளது. இது புதிய இயல்பு வாழ்க்கையின் தொடக்கம், இது நீண்ட காலத்திற்கு இருக்கும். கொரோனா வைரசுடன் நாம் வாழப் பழகிக் கொள்ள வேண்டும் என்று நிபுணர்களும், அதிகாரிகளும் ஆலோசனை தெரிவித்துள்ளனர். தடுப்பு மருந்து கண்டுபிடிப்புக்கு இன்னும் பல மாதங்கள் ஆகும் என்பதால், நாம் புதிய இயல்பான வழியில் வாழ வேண்டும். இது குறித்து “இந்தியா சயின்ஸ் வயர்”-க்கு பேட்டியளித்த மத்திய அரசின் முதன்மை அறிவியல் ஆலோசகர் பேராசிரியர் கே விஜயராகவன், வைரசுடன் வாழ்வது பற்றி 5 ஆலோசனைகளை வழங்கியுள்ளார்.
“நாம் வைரசை மாற்ற வேண்டும் அல்லது நாம் நமது வாழ்க்கை முறையை மாற்ற வேண்டும்; வைரசை மாற்றுவதற்கு காலம் ஆகும்” என பேராசிரியர் விஜயராகவன் கூறியுள்ளார். மருந்து மற்றும் தடுப்பு மருந்துக்கான ஆராய்ச்சி மற்றும் மேம்பாடு நடைபெற்றுக் கொண்டிருக்கிறது, முறையான பரிசோதனைக்குப் பிறகு இவைகள் மக்களுக்கு கிடைக்க நீண்ட காலம் ஆகும். அனைவருக்கும் மருந்து மற்றும் தடுப்பு மருந்து உற்பத்தி செய்வதற்கு நீண்ட காலமாகும். இதற்கிடையில், தொற்றை எதிர்கொள்ள நாம் நம்மை மாற்றிக் கொள்ள வேண்டும்.
பேராசிரியர் ராகவனின் ஐந்து ஆலோசனைகள் இதோ:
1) வீட்டை விட்டு வெளியேறும் போது முககவசம் அணிதல்.
2) தீவிர கைசுத்தத்தைப் பின்பற்றுதல்.
3) தனி நபர் இடைவெளியைக் கடைப்பிடித்தல்.
4) பரிசோதனை மற்றும் கண்காணிப்பு.
5) தனிமைப்படுத்திக் கொள்ளுதல்.
மக்கள் அதிகம் வசிக்கும் பகுதிகளில் சுத்தம் மற்றும் சுகாதாரத்தைக் கடைப்பிடிக்க மத்திய அரசின் முதன்மை அறிவியல் ஆலோசகர் அலுவலகம் வழிகாட்டுதல்களை வகுத்துள்ளது. முகம் மற்றும் வாயை மூட வீட்டில் தயாரிக்கப்பட்ட முகக்கவசம் பயன்படுத்த வேண்டும். இது போன்ற வழிகாட்டுதல்களை http://psa.gov.in/information-related-covid-19. என்ற இணையதளத்தில் பல இந்திய மொழிகளில் பதிவிறக்கம் செய்யலாம்.
(Visitor Counter : 233
சுகாதாரம் மற்றும் குடும்ப நலத்துறை அமைச்சகம்
புதுதில்லியில் உள்ள எய்ம்ஸின் 65-வது நிறுவன விழாவை டாக்டர் ஹர்ஷ் வர்தன் தொடங்கி வைத்தார்
புதுதில்லியில் உள்ள எய்ம்ஸின் 65-வது நிறுவன விழாவைக் கொண்டாடுவதற்காக ஏற்பாடு செய்யப்பட்ட நிகழ்ச்சிக்கு மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் தலைமை தாங்கினார்.
மத்திய சுகாதாரம் மற்றும் குடும்ப நல இணை அமைச்சர் திரு அஷ்வினி குமார் சௌபே இந்த நிகழ்ச்சியில் கலந்துகொண்டார். எய்ம்ஸின் இளநிலை படிப்புக்கான பாடங்கள் தொடங்கப்பட்டதை இந்த தினம் குறிக்கிறது. 1956-ஆம் வருடத்தில் எம்பிபிஎஸ் முதல் வருடத்தின் வகுப்புகள் எய்ம்ஸில் தொடங்கின.
மனித வளம் மற்றும் மேம்பாட்டு அமைச்சகத்தின் மருத்துவ நிறுவனங்களுக்கான தர வரிசைப் பட்டியலில் முதலிடம் பிடித்ததற்காக எய்ம்ஸில் பணிபுரிபவர்களுக்கு வாழ்த்து தெரிவித்த டாக்டர் ஹர்ஷ் வர்தன், கொவிட்-19-க்கு எதிரான நாட்டின் போரில் சிறந்த பங்களித்தமைக்காக எய்ம்ஸுக்கு நன்றி கூறினார்.
"இந்த வரலாறு காணாத கடினமான காலகட்டத்தில், தொலைதூர மருத்துவ ஆலோசனையில் எய்ம்ஸ் ஆற்றிய பங்கு அளப்பரியது," என்று அவர் கூறினார். 65-வது ஆண்டு விழாவை குறிக்கும் விதமாக "கொவிட் காலகட்டத்தில் எய்ம்ஸ்" என்னும் கண்காட்சி நடைபெற்றது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658991
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.60 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.60 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 19,398 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.77 சதவீதமாக உள்ளது. கடந்த 24 மணி நேரத்தில் 3,619 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,41,00,691.
இந்தியாவில் கடந்த 24 மணி நேரத்தில் 2,208 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 1,42,704 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.05 கோடி  வாராந்திரத் தொற்று 1.12 சதவீதமாக உள்ளது. தினசரித் தொற்று விகிதம் 1.55 சதவீதமாக பதிவாகியுள்ளது.
மத்திய அமைச்சரவை
சுற்றுலாத் துறையில் இந்தியா மற்றும் கொரியா இடையேயான உறவினை வலுபடுத்துவதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுற்றுலாத் துறையில் இந்தியா மற்றும் கொரியா இடையேயான உறவினை வலுபடுத்துவதற்கான புரிந்துணர்வு ஒப்பந்தத்தை கையெழுத்திட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தத்தின் முக்கிய குறிக்கோள்கள்:
- சுற்றுலா துறையில் இருதரப்பு உறவினை விரிவுபடுத்துதல்
- சுற்றுலா தொடர்பாக உள்ள தகவல்கள் மற்றும் தரவுகளின் பரிமாற்றத்தை அதிகரித்தல்
- ஹோட்டல்கள் மற்றும் சுற்றுலா ஏற்பாட்டாளர்கள் உள்ளிட்ட சுற்றுலா துறை பங்குதாரர்களுக்கு இடையே ஒத்துழைப்பை ஊக்கப்படுத்துதல்
- ஒத்துழைப்பிற்காக மனித வள மேம்பாட்டுத் துறையில் பரிமாற்ற திட்டங்களை உருவாக்குதல்
- சுற்றுலா மற்றும் விருந்தோம்பல் துறைகளில் முதலீடுகளை ஊக்கப்படுத்துதல்
- இரு-வழி சுற்றுலாவை ஊக்கப்படுத்த சுற்றுலா ஏற்பாட்டாளர்கள்/ பத்திரிகையாளர்கள்/ திறனாய்வாளர்கள் ஆகியவர்களை இருநாடுகளையும் பார்வையிட செய்தல்
- விளம்பரம், சுற்றுலா தளங்களின் மேம்பாட்டை சந்தைப்படுத்தல் மற்றும் மேலாண்மை குறித்த அனுபவங்களை பகிர்ந்து கொள்ளுதல்.
- இரு நாடுகளிலும் நடைபெறும் சுற்றுலா கண்காட்சிகளில் பங்கேற்பதை ஊக்குவித்தல்
- பாதுகாப்பான, கௌரவமான மற்றும் நிலையான சுற்றுலாவை ஊக்குவித்தல்
பெட்ரோலியம் மற்றம் இயற்கை எரிவாயு அமைச்சகம்
எரிசக்தி தேவைகளை நிறைவேற்ற உயிரி எரிபொருள்கள் மிகப் பெரும் பங்களிப்பை ஆற்ற உள்ளது: மத்திய பெட்ரோலியம் மற்றும் இயற்கை எரிவாயு அமைச்சக செயலாளர்
உயிரி எரிபொருட்களின் பங்களிப்பையும், எதிர்காலத்தில் தூய்மையான மற்றும் பசுமைமிக்க சூழலுக்கு எரிபொருட்களின் முழுமையான பயன்பாட்டை அடைவதற்கு ஜி20 நாடுகள் ஒருங்கிணைந்து செயல்படுவதன் முக்கியத்துவம் குறித்து மத்திய பெட்ரோலியம் மற்றும் இயற்கை எரிவாயு அமைச்சக செயலாளர் திரு பங்கஜ் ஜெயின் சுட்டிக்காட்டியுள்ளார். 2023 மே 15 அன்று மும்பையில் நடைபெற்ற எரிசக்தி மாற்றப் பணிக்குழுவின் மூன்றாவது கூட்டத்திற்கு இடையே, மத்திய பெட்ரோலியம் மற்றும் இயற்கை எரிவாயு அமைச்சகம் ஏற்பாடு செய்திருந்த சர்வதேச உயிரி எரிபொருள் கூட்டமைப்பு கருத்தரங்கில் அவர் உரையாற்றினார்.
உயிரி எரிபொருள்களிலுள்ள சாத்தியக் கூறுகள் குறித்தும், தூய்மை எரிசக்தி மாற்றத்திற்காக அதிகரித்து வரும் தேவைகள் குறித்தும் அவர் எடுத்துரைத்தார். தொழில்நுட்ப மேம்பாடு மூலம் பல்வகை உயிரி எரிபொருள்  வாய்ப்புகள் உள்ளதாக அவர் தெரிவித்தார். இதை அடுத்து சர்வதேச உயிரி எரிபொருள்கள் சந்தை வாய்ப்புகளை அதிகரிப்பதற்கு ஜி20 நாடுகள் மேலும் ஒத்துழைத்து செயல்பட வேண்டும் என்று அவர் கூறினார்.
பிரதமர் அலுவலகம்
உத்தரபிரதேச மாநிலம் ஆக்ராவில் நிகழ்ந்த பேருந்து விபத்தில் உயிரிழந்தவர்களுக்கு பிரதமர் ஆழ்ந்த இரங்கல்
உத்தரபிரதேச மாநிலம் ஆக்ராவில் நிகழ்ந்த பேருந்து விபத்தில் ஏற்பட்ட உயிரிழப்புக்கு பிரதமர் திரு நரேந்திர மோடி, ஆழ்ந்த இரங்கல் தெரிவித்துள்ளார்.
“உத்தரபிரதேச மாநிலம் ஆக்ராவில் நிகழ்ந்த பேருந்து விபத்து மிகுந்த மனவேதனையை அளிக்கிறது. தங்களது உற்றாரை இழந்த குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன். பாதிக்கப்பட்டவர்களுக்கு தேவையான அனைத்து உதவிகளையும், மாநில அரசும், உள்ளூர் நிர்வாகமும் வழங்கி வருகின்றன”, என்று பிரதமர் குறிப்பிட்டுள்ளார்.
(|
|
உத்தரபிரதேச மாநிலம் ஆக்ராவில் நிகழ்ந்த பேருந்து விபத்து மிகுந்த மனவேதனையை அளிக்கிறது. தங்களது உற்றாரை இழந்த குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைவில் குணமடைய பிரார்த்திக்கிறேன். பாதிக்கப்பட்டவர்களுக்கு தேவையான அனைத்து உதவிகளையும், மாநில அரசும், உள்ளூர் நிர்வாகமும் வழங்கி வருகின்றன.
- நரேந்திர மோடி  ஜூலை 08, 2019
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கொவிட்- 19 மீட்பு நடவடிக்கைகளை உரிய காலத்தில் அமல்படுத்துவதை உறுதி செய்யும் அதிகாரமளிக்கப்பட்ட 10 அதிகாரிகள் குழுவின் முடிவுகள்
கொவிட்- 19 மீட்பு நடவடிக்கைகளை உரிய காலத்தில் அமல்படுத்துவதை உறுதி செய்வதற்கு, பொது மக்களின் குறைபாடுகள் மற்றும் ஆலோசனைகள் குறித்த, 2005-ஆம் ஆண்டின் பேரிடர் மேலாண்மை சட்டத்தின் கீழ், அமைக்கப்பட்ட அதிகாரமளிக்கப்பட்ட 10 அதிகாரிகள் குழு மார்ச் 31-ந்தேதி கூடி பின் வரும் முடிவுகளை எடுத்தது. பிரச்சினை மிகுந்த இடங்களைக் கண்டறிவது, கொள்கைகளை வரையறுப்பது, திட்டங்களை வகுப்பது, செயல்பாட்டு உத்திகளையும், முடிவுகளையும் கால வரையறைக்குள் செயல்படுத்த நடவடிக்கைகளை எடுப்பது ஆகியவை அந்த முடிவுகள். இந்தக் கூட்டத்தில், மனிதவள மேம்பாட்டுத் துறை செயலர் திரு.அமித் காரே, நிர்வாக சீர்திருத்தங்கள் மற்றும் பொதுமக்கள் குறை தீர்வுத் துறை செயலர் டாக்டர்.சத்ரபதி சிவாஜி, மத்திய உள்துறை இணை செயலர் திரு.அசுதோஷ் அக்னிஹோத்ரி, அமைச்சரவை செயலக இயக்குநர் திருமதி. மீரா மொஹந்தி மற்றும் பிரதமர் அலுவலக மூத்த அதிகாரிகள் கலந்து கொண்டனர்.
பொதுமக்கள் குறைபாடுகள்;
இந்த நோக்கத்தைச் செயல்படுத்தும் வகையில், மத்திய நிர்வாக சீர்திருத்தம் மற்றும் பொது மக்கள் குறைதீர்ப்பு துறை ஐந்து அதிகாரிகளைக் கொண்ட ஒரு தொழில்நுட்பக் குழுவை அமைக்கும். மத்திய பொதுமக்கள் குறை தீர்ப்பு மற்றும் கண்காணிப்பு அமைப்பின் வலைதளத்தில் பெறப்பட்ட ஆலோசனைகள், குறைபாடுகள், தீர்வு காணப்பட்டவை குறித்த பட்டியல், அது குறித்த சுருக்கம் ஆகியவற்றை உள்ளடக்கிய கொவிட்-19 பற்றிய தினசரி அறிக்கைகளை அந்தக்குழு தயாரிக்கும்.
எரிசக்தி அமைச்சகம்
நேஷ்னல் ஹைட்ரோ எலக்ட்ரிக் பவர் கார்ப்பரேஷன்  எனப்படும் தேசிய நீர்மின் கழகம் செப்டம்பர் 30, 2021 இல் முடிவடைந்த அரையாண்டிற்கான தனி நிகர லாபத்தில் 10% உயர்வைப் பதிவு செய்துள்ளது
செப்டம்பர் 30, 2021 உடன் முடிவடைந்த அரையாண்டில் தேசிய நீர்மின் கழகம்
 10% கூடுதல் நிகர லாபத்தைப் பதிவு செய்துள்ளது. நடப்பு அரையாண்டின் லாபம் ரூ. 2217 கோடியாகும். இதுவே முந்தைய அரையாண்டில் ரூ. 2021 கோடி லாபம் மட்டுமே இருந்தது.
நடப்பு அரையாண்டிற்கான ஒருங்கிணைந்த நிகர லாபத்தில் NHPCயின் பங்கு ரூ. 2243 கோடி இது முந்தைய அரையாண்டின் நிகர லாபமான ரூ.1960 கோடியை விட 14% அதிகமாகும்.
NHPC லிமிடெட் இந்தியாவின் முதன்மையான நீர்மின் நிறுவனமாகும். NHPC இன் மொத்த திறன், அதன் 24 மின் நிலையங்கள் மூலம் துணை நிறுவனம் மூலம் 1520 மெகாவாட் உட்பட அனைத்தையும் சேர்த்து 7071 மெகாவாட் புதுப்பிக்கத்தக்க மின்சாரம்  ஆகும்.
உள்துறை அமைச்சகம்
மகாபரிநிர்வாண் தினத்தை முன்னிட்டு டாக்டர் அம்பேத்கருக்கு அமைச்சர் திரு அமித் ஷா மரியாதை
மத்திய உள்துறை அமைச்சர் திரு அமித் ஷா, மகாபரிநிர்வாண் தினத்தை முன்னிட்டு பாரதரத்னா பாபாசாகேப் டாக்டர் பி ஆர் அம்பேத்கருக்கு மரியாதை செலுத்தியுள்ளார்.
“தேசத்தின் எதிர்காலத்தைக் கருத்தில் கொண்டு வளர்ச்சி, வளம் மற்றும் சமத்துவத்தை வளர்க்கும் நோக்கத்தில் அனைத்தையும் உள்ளடக்கிய அரசியலமைப்பை வடிவமைத்த பாபாசாகேப் அவர்களை மகாபரிநிர்வாண் தினத்தன்று நான் வணங்குகிறேன். பாபாசாகேப் அவர்களின் காலடி தடத்தைப் பின்பற்றி, பல தசாப்தங்களாக வளர்ச்சித் திட்டங்கள் சென்றடையாத ஒடுக்கப்பட்ட பிரிவினரின் நல்வாழ்விற்காக திரு மோடி தலைமையிலான அரசு உறுதியுடன் செயல்பட்டு வருகிறது”, என்று திரு அமித் ஷா வெளியிட்டுள்ள டுவிட்டர் செய்தியில் குறிப்பிட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://www.pib.gov.in/PressReleasePage.aspx?PRID=1678700
-----
(
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657222
(Visitor Counter : 78
ரெயில்வே அமைச்சகம்
சரக்கு போக்குவரத்து வாடிக்கையாளர்களுக்கான புதிய கொள்கையை ரயில்வே வெளியிட்டது
சரக்கு போக்குவரத்து வாடிக்கையாளர்களுக்கு முன்னுரிமை அளிப்பதற்கான புதிய கொள்கையை இந்திய ரயில்வே வெளியிட்டுள்ளது.
இதன் மூலம், ப்ரீமியம் இன்டன்ட் என்னும் பிரிவின் கீழ் கோரிக்கை வைக்கும் வாடிக்கையாளருக்கு முன்னுரிமை அடிப்படையில் இரண்டு நாட்களுக்குள் ரயில் பெட்டிகள் ஒதுக்கப்படும். இது விதிகளுக்கு உட்பட்டது ஆகும்.
தனது பார்சல் சேவைகளுக்கு அதிக வர்த்தகர்களை ஈர்க்கும் வகையில் பல்வேறு நடவடிக்கைகளை கடந்த சில மாதங்களாக ரயில்வே எடுத்துள்ளது. புதுமைகளை புகுத்துவதன் மூலம் பார்சல் வர்த்தகத்தை விரிவுபடுத்த ரயில்வே முடிவு எடுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1682766
------
(Visitor Counter : 100
சிறப்பு சேவைகள் மற்றும் கட்டுரைகள்
ஐஐடி மெட்ராஸ், ஜேஇஇ தேர்வர்களுக்காக 24 ஜூன் 2023 அன்று செயல்விளக்க நாள் நிகழ்ச்சியை நடத்துகிறது
சென்னையில் உள்ள இந்திய தொழில்நுட்பக் கழகம் , ஜேஇஇ 2023 தேர்வர்கள் வளாகத்தைப் பார்வையிட்டு ஒருநாள் சிறப்பு அனுபவங்களைப் பெறும் வகையில் செயல்விளக்க நாள் நிகழ்ச்சிக்கு ஏற்பாடு செய்துள்ளது.
இந்த நிகழ்வில் ஆன்லைனில் , ஆஃப்லைனில்  ஆகிய நாட்களில் இணைந்து கொள்ளலாம். விருப்பம் உள்ளவர்கள் பின்வரும் இணைய முகவரியில் முன்பதிவு செய்தல் அவசியம். visit.askiitm.com . முன்பதிவு செய்வதற்கான கடைசி நாள் 16 ஜூன் 2023.
தேர்வு எழுதுவோரும் அவர்களின் பெற்றோர்களும் இக்கல்வி நிறுவன வளாகத்தைப் பார்வையிட்டு, ஐஐடி மெட்ராஸ்-ன் தற்போதைய மாணவர்கள் மற்றும் முன்னாள் மாணவர்களிடம் கேள்விகளை எழுப்பி பதில்களைப் பெறலாம். அத்துடன் செயல்விளக்க விரிவுரைகளைக் கேட்கவும், மாணவர் கிளப்புகளை சந்திக்கவும் தேர்வெழுதுவோருக்கு வாய்ப்புக் கிடைக்கும்.
வளாகத்திற்கு வரும் ஜேஇஇ தேர்வர்களை வரவேற்றுப் பேசிய ஐஐடி மெட்ராஸ் இயக்குநர் பேராசிரியர் வி.காமகோடி, "2000 ஆண்டு முதல் 2009 வரை ஆசிரிய உறுப்பினராக இருந்தபோது கலந்தாய்வு நிகழ்வுகளில் பங்கேற்றுள்ளேன். அப்போதெல்லாம் ஜேஇஇ மாணவர்கள் ஐஐடி மெட்ராஸ்-க்கு வந்து ஆசிரியர்களிடம் ஆலோசனை பெறுவது வழக்கம். கல்வி, வேலைவாய்ப்பு, பாதுகாப்பு அம்சங்கள், விளையாட்டு, உணவு போன்ற பல்வேறு அம்சங்கள் தொடர்பாக அவர்கள் எழுப்பிய கேள்விகளுக்கு நாங்கள் பதிலளித்து இருக்கிறோம்" எனக் குறிப்பிட்டார்.
பேராசிரியர் காமகோடி அவர்கள் மேலும் கூறுகையில், "எங்களுடன் உரையாடுவதன் மூலம் மாணவர்கள் மற்றும் அவர்களின் பெற்றோர்கள் பதில்களைப் பெற்று திருப்தியடைவார்கள். 2010-ல் ஆன்லைன் முறை தொடங்கப்பட்ட பின்னர் நேரடிக் கலந்தாலோசனை முறை நிறுத்தப்பட்டுவிட்டது. மாணவர்கள் வளாகத்திற்கு வந்து, சந்தேகங்களை நிவர்த்தி செய்துகொண்டு, அதன் பின்னர் ஆன்லைன் கலந்தாய்வில் தங்கள் விருப்பங்களை நிரப்பும் வாய்ப்பு இந்தாண்டில் மாணவர்களுக்கு கிடைத்திருப்பதைக் கண்டு மகிழ்ச்சி அடைகிறேன்" என்றார்.
AskIITM முன்முயற்சியாக, முன்னாள் மற்றும் தற்போதைய மாணவர்களால் வடிவமைக்கப்பட்டு இந்த செயல்விளக்க நாள்  நடத்தப்படுகிறது. askiitm.com இணையதளத்தில் பாடநெறி, ஆசிரியர்கள், வளாகச் சூழல், வேலைவாய்ப்பு உள்ளிட்ட பல்வேறு அம்சங்கள் தொடர்பாக கேள்விகளை தேர்வர்கள் கேட்கலாம். முன்னாள் மாணவர்கள், தற்போதைய மாணவர்களைக் கொண்ட குழுவினர் அவற்றுக்கு பதிலளிப்பார்கள். ஏற்கனவே இடம்பெற்றுள்ள பதில்களையும் தேர்வர்கள் அவற்றில் காண முடியும்.
இவைகள் மட்டுமின்றி, ஐஐடி மெட்ராஸ் தொடர்பாக பல்வேறு தலைப்புகளில் இன்ஸ்டாகிராம், யூடியூப் ஆகியவற்றில் ஏறத்தாழ 200-க்கும் மேற்பட்ட வீடியோ பதிவுகள் இடம்பெற்றுள்ளன. 
இந்த முன்முயற்சியை முன்னின்று நடத்தும் ஐஐடி மெட்ராஸ் முன்னாள் மாணவரான திரு. அம்ருதாஷ்மிஸ்ரா கூறும்போது, "கடந்தாண்டு கிடைக்கப் பெற்ற பல்வேறு கேள்விகளுக்கான வீடியோ பதில்களை தற்போது உருவாக்கி உள்ளோம். வேலைவாய்ப்பு தொடர்பான கேள்விகளுக்கு, இந்தாண்டு பட்டம்பெறும் 'பேட்ச்'-ன் தரவுகளில் இருந்து தனியே மைக்ரோசைட்டை உருவாக்கியுள்ளோம். எனவே தேர்வர்களுக்குத் தேவைப்படும் ஏராளமான தகவல்கள் இதில் இடம்பெற்றுள்ளன" எனத் தெரிவித்தார்.
குடியரசுத் துணைத் தலைவர் செயலகம்
வேளாண்மையே இந்தியர்களின் மைய அடையாளம்; இதுவே நமது பாரம்பரியம், நமது வாழ்வியல்- குடியரசு துணைத்தலைவர்
வேளாண்மையே எப்போதும் இந்தியர்களின் மைய அடையாளமாக திகழ்வதால் வேளாண்துறை மேம்பாடு அடையாமல் நாடு வளம் பெறாது என குடியரசு துணைத்தலைவர் திரு ஜக்தீப் தன்கர் வலியுறுத்தியுள்ளார்.
சண்டிகரில், சிஐஐ வேளாண் டெக் 2022 தொடக்கவிழாவில் திரண்டிருந்த மக்களிடையே பேசிய அவர், நீடித்த வேளாண் முறைகள் இல்லாமல் நீண்ட கால உணவுப் பாதுகாப்பு சாத்தியமில்லை என்றார். எனவே, உணவுப்பாதுகாப்பும், நிலைத்தன்மையும் ஒன்றொடொன்று கைகோர்த்து செல்ல வேண்டும் என வலியுறுத்தினார். குடியரசு துணைத்தலைவராக பதவியேற்ற பிறகு முதன் முறையாக சண்டிகர் வந்துள்ள திரு தன்கர், இந்தியாவின் பாரம்பரியமாகவும், வாழ்வியலாகவும் வேளாண்மை திகழ்கிறது என்றார். கடந்த 75 ஆண்டுகால வேளாண்மை குறித்து எடுத்துரைத்த அவர், புதிய சவால்களை எதிர்கொள்வதற்கு ஏற்ற வகையில், புதிய வழிமுறைகளை வேளாண்துறையில் புகுத்த வேண்டியது என்று குறிப்பிட்டார். வேளாண் வளர்ச்சிக்கு புத்தாக்க முயற்சிகள் முக்கிய பங்கு வகிக்கும் என்றும், விலையின் நிலையற்றத் தன்மை, பருவ மாறுபாடு போன்றவற்றிலிருந்து விவசாயிகளைப் பாதுகாக்கும் என்றும் அவர் கூறினார். உணவுப்பொருட்களை பதப்படுத்துதல் மற்றும் மதிப்புக் கூட்டுதல் போன்றவற்றில் விவசாயிகள் கவனம் செலுத்தினால் நீடித்த நிலையான வருமானத்தை ஈட்ட முடியும் என்றார்.
உலக நாடுகள் எதிர்கொண்டு வரும் உணவுத் தட்டுப்பாடு, தண்ணீர் பற்றாக்குறை ஆகியவற்றுக்கு சிறுதானிய சாகுபடியே மிகச் சிறந்த தீர்வு என்று குறிப்பிட்ட திரு தன்கர் , இதனைக் கருத்தில் கொண்டே இந்தியாவின் பரிந்துரையை ஏற்று 2023-ஆம் ஆண்டை சர்வதேச சிறுதானிய ஆண்டாக ஐநா அறிவித்திருப்பதையும் நினைவு கூர்ந்தார்.
இதைத் தொடர்ந்து பஞ்சாப் பல்கலைக்கழகத்தில் படித்த உலகளாவிய முன்னாள் மாணவர்கள் கூட்டத்தில் சிறப்புரையாற்றிய திரு ஜக்தீப் தன்கர், மத்திய அரசின் தேசிய கல்விக் கொள்கை 2022, வளமடைந்த நாடாக இந்தியாவை மாற்றுவதில் பெரும் பங்கு வகிக்கும் என்று நம்பிக்கைத் தெரிவித்தார்.
இந்த விழாவில் பஞ்சாப் ஆளுநர் திரு பன்வாரிலால் புரோஹித், மத்திய வர்த்தகம் மற்றும் தொழில்துறை இணை அமைச்சர் திரு சோம் பிரகாஷ் உள்ளிட்ட பலர் கலந்து கொண்டனர்.
------
SM/ES/KPG/IDS
(Visitor Counter : 111
பிரதமர் அலுவலகம்
திரு பிஜு பட்நாயக்கிற்கு அவரது பிறந்த நாளன்று பிரதமர் மரியாதை
திரு பிஜு பட்நாயக்கிற்கு அவரது பிறந்த நாளான இன்று பிரதமர் திரு நரேந்திர மோடி மரியாதை செலுத்தினார்.
“பிஜு அவர்களுக்கு அவரது பிறந்த தினத்தன்று மரியாதை செலுத்துகிறேன். இந்தியாவின் எதிர்காலத்திற்கான அவரது லட்சியம், மக்களுக்கு அதிகாரமளிப்பதற்கு அவர் அளித்த முக்கியத்துவம் மற்றும் அவரது சமூக நீதி கோட்பாடுகள் நம் அனைவருக்கும் ஊக்கமளிக்கின்றன.
ஒடிசாவின் வளர்ச்சிக்காக அவர் எடுத்த முயற்சிகளை எண்ணி தேசம் பெருமை கொள்கிறது,” என்று டிவிட்டர் பதிவொன்றில் பிரதமர் கூறியுள்ளார்.